ইজরায়েলে থাকা ভারতীয়দের জন্য HelpLine চালু দূতাবাসের!

ওয়েব ডেস্ক : মধ্যপ্রাচ্যে ফের যুদ্ধ পরিস্থিতি। সংঘর্ষের পরিস্থিতি তৈরি হল ইজরায়েল (Israel) ও ইরানের (Iran) মধ্যে। এমন পরিস্থিতিতে ইজরায়েলে থাকা ভারতীয়দের সতর্কবার্তা পাঠাল ভারতীয় দূতাবাস (Indian Embassy)। সবাইকে সেফটি প্রটোকল মনে চলা ফেরার কথা বলা হয়েছে। পাশাপাশি এমন পরিস্থিতিতে সে দেশের প্রশাসনের তরফে যোগাযোগ রাখা হচ্ছে বলে জানানো হয়েছে দূতাবাসের তরফে।

বিবৃতিতে ভারতীয় দূতাবাসের (Indian Embassy) তরফে জানানো হয়েছে, ইজরায়েলে থাকা ভরাতীয় নিরাপত্তার কথায় গুরুত্ব দেওয়া হচ্ছে। সঙ্গে পরিস্থিতির উপর কড়া নজর রাখা হচ্ছে। সেই নিরাপত্তার কথা ভেবে, সে দেশে থাকা ভারতীয় নাগরিকদের জন্য হেল্পলাইন নম্বর (HelpLine Number) চালু করা হয়েছে। যে কোনও সময়ে এই নম্বরে ফোন করা যাবে বলেও জানানো হয়েছে।

আরও খবর : দায়ী ভিসানীতি! মার্কিন বিশ্ববিদ্যালয়গুলিতে ভারতীয় শিক্ষার্থীদের ভর্তি হার কমছে

ভারতীয় দূতাবাসের তরফে যে দুটি হেল্পলাইন চালু করা হয়েছে। সেগুলি হল- +972-547520711 ও +972- 543278392.। সঙ্গে একটি হেল্পলাইন ওয়েবসাইটও দেওয়া হয়েছে। সেটি হল cons1.telaviv@mea.gov.in।

প্রসঙ্গত, আমেরিকা-ইরানের মধ্যে দ্বন্দ্ব চলছে। তার মাঝেই ইজরায়েল ও ইরানের মধ্যে যুদ্ধ পরিস্থিতি তৈরি হয়েছে। সূত্রের খবর, সিরিয়ায় ইরানের দূতাবাসে হামলার পরেই ইজরায়েলের উপর হানা করছে ইরান। এর পাল্টা হামলা চালায় ইজরায়েলও। যার কারণে সেখানে পরিস্থিতি ভয়াবহ হয়ে উঠেছে। এমন অবস্থায় ইজরায়েলে থাকা ভারতীয়দের জন্য হেল্পলাইন নম্বর চালু করা হল।